In Italien håd s Haupthaus fu ana Villa rustica maisdns an grossn Inenhof ghåbt, um den rundumadum de Wiatschåftbautn gschdãndn san. S oft zwoa-etaschige Haus fia de Laid zan wona woa maisdns auf da nöadlichn Hofsaitn. In de galischn und geamanischn Brovinzn woa s Haupthaus oft im  Stil fu ana Poatikusvilla: Doat bschded d Foadasaitn aus de Ékrisaliten und am Poatikus dazwischn, oiso ana ofanen Sailnhale. D Won- und Oawadskãman fum Haushean und saina Familia grenzn diarekt an dn Poatikus drãn.